Diari Oficial de la Generalitat Valenciana


Sumari del DOGV 6717, del 20-02-2012 (2012/1432)

RESOLUCIÓ de 9 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'addenda al conveni de col·laboració entre l'entitat pública empresarial Red.es i la Generalitat per al desenrotllament del programa "Registre Civil en Línia" inclòs en el Pla Avança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1432


Data del document
:   09-02-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'addenda al conveni de col·laboració entre l'entitat pública empresarial Red.es i la Generalitat per al desenrotllament del programa "Registre Civil en Línia" inclòs en el Pla Avança. [2012/1432]  
L'entitat pública empresarial Red.es i la Generalitat han subscrit, després de la tramitació prèvia reglamentària, el 30 de desembre de 2011, l'addenda al conveni de col·laboració per al desenrotllament del programa "Registre Civil en Línia" inclòs en el Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0076/2012, i que figura com a annex d'esta resolució.  
  
València, 9 de febrer de 2012. La directora general del Secretariat del Consell i Relacions amb les Corts: M.ª Teresa Lleó Alonso.  
  
Addenda al conveni de col·laboració entre l'entitat pública empresarial Red.es i la Generalitat Valenciana, a través de la Conselleria de Justícia i Benestar Social, per al desenrotllament del programa "Registre Civil en Línia" inclòs en el pla avança.  
  
Madrid, 30 de desembre de 2011  
  
REUNITS  
  
Per la Generalitat Valenciana, Jorge Cabré Rico, conseller de Justícia i Benestar Social, autoritzat per a este acte per Acord del Consell de 23 de desembre de 2011.  
Per l'entitat pública empresarial Red.es, el director general d'esta, Carlos Cano Domínguez, facultat per a este acte en virtut de les facultats delegades a favor seu pel Consell d'Administració de Red.es en la sessió de data 20 d'octubre de 2006, d'acord amb el Reial Decret 164/2002, de 8 de febrer, pel qual s'aprova l'Estatut de l'entitat pública empresarial Red.es.  
La Generalitat Valenciana i Red.es podran ser denominades, individualment, "la part" i, de forma conjunta, "les parts".  
Les parts es reconeixen la capacitat jurídica necessària per a subscriure el present conveni i en virtut d'això,  
  
EXPOSEN  
  
Primer. Que amb data 17 de maig de 2006 el Ministeri de Justícia i l'entitat pública empresarial Red.es van subscriure el conveni marc de col·laboració per a la posada en marxa del programa "Registre Civil en Línia" inclòs en el Pla Avança (d'ara en avant el "conveni marc").  
  
  
Segon. De conformitat amb la clàusula tercera del conveni marc, amb data 5 d'abril de 2010, les parts van subscriure el conveni de col·laboració entre l'entitat pública empresarial Red.es i la Generalitat Valenciana, a través de la Conselleria de Justícia i Administracions Públiques, per al desenrotllament del Programa "Registre Civil en Línia" inclòs en el Pla Avança (d'ara en avant "el conveni de col·laboració").  
  
  
Tercer. Que el 30 de desembre de 2010 les parts van acordar ampliar el termini de vigència del conveni de col·laboració fins al 31 de desembre de 2011.  
  
Quart. Per motius no imputables a les parts, l'execució de les actuacions objecte del conveni de col·laboració no han finalitzat, per la qual cosa es considera convenient prorrogar-ne la vigència fins a 31 de desembre de 2012.  
En virtut del que s'ha indicat anteriorment, les parts acorden subscriure la present addenda al conveni amb subjecció a les següents  
  
CLÀUSULES  
  
Primera. D'acord amb la clàusula dotze del conveni de col·laboració de data 5 d'abril de 2010, prorrogar-ne la vigència fins al 31 de desembre de 2012, produint efecte des del moment de la seua firma.  
  
Segona. Sense perjuí de l'anterior, el conveni continuarà produint els seus efectes fins a la finalització d'aquelles actuacions que hagueren sigut licitades abans de la data de finalització del termini estipulat en la clàusula anterior.  
I en prova de conformitat, les parts firmen la present addenda al conveni, en tres exemplars i a un sol efecte, en el lloc i la data abans indicats.  
  
El conseller de Justícia i Benestar Social de la Generalitat Valenciana: Jorge Cabré Rico.  
El director general de l'Entitat Pública Empresarial Red.es: Carlos Cano Domínguez.